钦定古今图书集成/理学汇编/经籍典/第159卷 > 《补亡诗六首》束晳
## 钦定古今图书集成/理学汇编/经籍典/第159卷 > 《补亡诗六首》束晳

晳与同业畴人，肄修乡饮之礼，然所咏之诗，或有义无辞，音乐取节，阙而不备。于是遥想既往，思存在昔，补著其文，以缀旧制。

《南陔》，孝子相戒以养也。

循彼《南陔》，言采其兰。眷恋庭闱，心不遑安。彼居之子，
罔或游盘。馨尔夕膳。洁尔晨餐。

循彼南陔。厥草油油。彼居之子。色思其柔。眷恋庭闱。
心不遑留。馨尔夕膳。洁尔晨羞。

有獭有獭，在河之涘。凌波赴汨，噬鳑捕鲤。嗷嗷林乌，
受哺于子。“养隆敬薄，惟禽之似。勗增尔虔，以介丕祉。”

《白华》，孝子之洁白也。

白华之萼，被于幽薄。粲粲门子，如磨如错。终晨三省，
匪惰其恪。

白华绛趺，在陵之陬。蒨蒨士子，涅而不渝。竭诚尽敬，
亹亹忘劬。

白华元足，在丘之曲。堂堂处子，无营无欲。鲜侔晨葩，
莫之点辱。

《华黍》，时和岁丰，宜黍稷也。

黮黮重云，习习和风。黍华陵巅，麦秀丘中。靡田不播，
九谷斯丰。

奕奕元霄，濛濛甘霤。黍发稠华，禾挺其秀。靡田不殖，
九谷斯茂。

无高不播。无下不植。芒芒其稼。参参其穑。稸我王委。
充我民食。玉烛阳明。显猷翼翼。

《由庚》万物得由其道也。

荡荡夷庚，物则由之。蠢蠢庶类，王亦柔之。道之既由，
化之既柔。木以秋零，草以春抽。兽在于草，鱼跃顺流。
四时递谢，八风代扇。纤阿案晷，星变其躔。五纬不愆，
六气无易。愔愔我王，绍文之迹。

《崇丘》，万物得极其高大也。

瞻彼崇丘，其林蔼蔼。值物斯高。动类斯大。《周风》既洽，
王猷允泰。

漫漫，《方舆》迥迥。〈一作回回〉《洪覆》“何类不繁，何生不茂。物极
其性，人永其寿。”

恢恢大圆，茫茫九壤。资生仰化，于何不养。人无道夭，
物极则长。

《由仪》万物之生，各得其仪也。

主竭其心。

时之和矣，何思何修。文化内辑，武功外悠。